સામાન્ય રીતે તહેવારો નિમીતે તો શહેરોના રોડ રસ્તાઓ, શેરીઓ અને ચોક સ્વચ્છ રહે તે તેવું શહેરીજનો ઇચ્છતા હોય છે પરંતુ તહેવારો દરમિયાન જ ગંદકી હોય તો શહેરીજનોમાં પાલિકા સામે રોષની લાગણી ફેલાઈ જતી હોય છે ભારતવર્ષનો સૌથી મોટો તહેવાર દિવાળી નિમીતે જેતપુર શહેરના મુખ્ય રસ્તાઓ અને ચોકમાં ગંદકીના ગંજ ખડકાઇ ગયા અને શહેરના નાના ચોક, વડલી ચોક, બોખાલા દરવાજા, લાદી રોડ અને ભીડભંજન રોડ પર ગટરના ગંદા પાણી એક દિવસ નહીં પણ દિવાળીથી લાગલગાટ આજ સુધી ઉભરાઇને રોડ પર વહેતા શહેરીજનોમાં પાલિકા સામે રોષ જોવા મળ્યો હતો.